บาทเปิด 31.79 บาทต่อดอลลาร์
เงินบาทเปิดตลาด 31.79 บาทต่อดอลลาร์ มองกรอบวันนี้ 31.70 - 31.85บาทต่อดอลลาร์  จับตาข้อสรุปเจรจาการค้าสหรัฐและจีน
9 พ.ค. 2562

เงินบาทเปิดตลาด 31.79 บาทต่อดอลลาร์ มองกรอบวันนี้ 31.70 - 31.85บาทต่อดอลลาร์  จับตาข้อสรุปเจรจาการค้าสหรัฐและจีน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.79 บาท/ดอลลาร์ จากเย็นวานนี้ที่ปิดตลาดที่ระดับ 31.79/83 บาท/ดอลลาร์          "หลัง กนง.คงดอกเบี้ยตามคาดและคาดว่าปีนี้ทั้งปีน่าคงดอกเบี้ยเอาไว้...เงินบาทแข็งค่ากว่าที่อื่นในภูมิภาคน่าจะมี Flow  ของผู้ส่งออก...ขณะที่ปัจจัยการเมืองมีความชัดเจนมากขึ้นอีก Step นึง ก็มีผลในทางจิตวิทยา" นักบริหารเงินระบุ
อย่างไรก็ตาม ต้องติดตามปัจจัยการค้าโลก ซึ่งใกล้กำหนด Deadline ที่รัฐบาลสหรัฐประกาศว่าจะปรับขึ้นภาษีนำเข้าสินค้าจีนวงเงิน 2 แสนล้านดอลลาร์ สู่ระดับ 25% จากเดิมที่ระดับ 10%
"ต้องจับตาว่าจะจบยังไง ถ้าขึ้นภาษีจริงๆ Sentiment ตลาดน่าจะเสีย บาทน่าจะอ่อน"นักบริหารเงิน กล่าว 
นักบริหารเงิน คาดว่าเงินบาทจะเคลื่อนไหวในกรอบ 31.70 - 31.85 บาท/ดอลลาร์